# Emblema Krivodol export1ОБЩИНА КРИВОДОЛ

**ОБЛАСТ ВРАЦА**

## 3060 гр. Криводол, ул.”Освобождение”№ 13, тел. 09117 / 20-45, e-mail: krivodol@mbox.is-bg.net

**ОБЯВА**

На основание чл. 44, ал. 2 от Закона за местното самоуправление и местната администрация, чл. 37и, ал. 13 от ЗСПЗЗ, чл. 104е от ППЗСПЗЗ, чл. 14, ал. 7 от ЗОбС, чл. 95 от Наредба № 7 за реда за придобиване, управление и разпореждане с общинското имущество, приета с Решение № 120 от Общински съвет Криводол по Протокол № 15 от 21.11.2008 г., *в сила от 01.01.2009 г., последно изменена с Решение № 170/31.01.2025 г.* и във връзка с Решение № 182 по Протокол № 21 от 31.01.2025 г. на Общински съвет Криводол.

**ОБЯВЯВАМ:**

 **І. Откривам процедура по провеждане на публичен търг с явно наддаване за отдаване под наем за срок от 1 /една/ календарна година (2026 г.) на имоти, общинска собственост, представляващи пасища, мери и ливади (Приложение 1), останали не наети след извършено разпределение по Протокол за разпределение на пасища, мери и ливади от държавния и общинския поземлен фонд, находящи се на територията на община Криводол от 19.05.2025 г.**

 **II. Определям начална тръжна наемна цена в размер на средното годишно рентно плащане на декар, за всяко землище на територията на Община Криводол. Цената за всеки имот е посочена в Приложение 1, неразделна част от настоящата Заповед.**

 **ІІI.** **Публичният търг с явно наддаване да се проведе на 31.10.2025 г.**

 **IV.** Право на участие в търга имат само собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или в съседна община, независимо от областта, в която се намира.

 **V.** В случай, че документи за участие в търга са подадени от повече кандидати, а на търга се яви само един кандидат, търгът се отлага с два часа, и ако в този срок не се яви друг кандидат, явилият се обявява за спечелил по предложената от него годишна наемна цена, която не може да бъде по-ниска от обявената начална тръжна цена.

 **VI. Определям място на провеждане на търга за имотите по Приложение 1 от тази заповед - заседателната зала на Община Криводол в сградата на Общинска администрация в гр. Криводол, ул. „Освобождение” 13.**

 **VII. Определям депозит за участие 100% от началната тръжна цена за всеки имот, като участниците в търга следва да внесат по отделно депозит за участие за всеки имот, за който желаят да наддават.**

 Депозитите за участие в процедурата за съответните имоти следва да се внасят под формата на парична сума на касата на Община Криводол или по следната набирателна сметка на Общината: IBAN-BG51SOMB91303344127401, BIC-SOMBBGSF при „Общинска банка” АД в срок до **30.10.2025 г.**

 **VІII. Определям срок за приемане на заявления за участие в публичните търгове с явно наддаване по тази заповед, до 17:00 часа на 30.10.2025.:**

Заявленията и придружаващите ги документи за участие в публичния търг с явно наддаване следва да се подават **в Центъра за информация и административно обслужване на граждани (ЦИАОГ) в сградата на Община Криводол на адрес: гр. Криводол, ул. „Освобождение” 13** в запечатан непрозрачен плик, върху който следва да е посочено името на участника и цялостно наименование на обекта на търга (номер на имота и землище, в което се намира). Ако един кандидат желае да участва в търгове за повече от един имот по тази заповед, следва да подаде отделно заявление, със съответно придружаващи го документи за всеки отделен имот, оформено по начина, посочен в предходното изречение и в утвърдената с настоящата заповед документация. Допълнения или изменения на подадените предложения не се допускат след представянето им.

 **IX.** На основание чл. 95, ал. 2 от Наредба № 7 за реда за придобиване, управление и разпореждане с общинското имущество **утвърждавам тръжна документация,** представляваща неразделна част от настоящата заповед и **определям цена от 50.00 лв. за закупуването й. Ако едно и също лице желае да участва в търга по тази заповед за повече от един имот, то закупува една тръжна документация по посочената цена и доплаща сума от по 10.00 лв. за всеки следващ имот, за който желае да участва, като получава една тръжна документация и съответен на доплащанията брой образци на документи, утвърдени като част от нея и копия от скици на имотите, за които ще се участва. Тръжната документация да се закупува от ЦИАОГ на Община Криводол.**

 **X. Огледите на имотите по раздел І Приложение 1 от тази заповед могат да се извършват свободно лично от заинтересованите лица всеки работен ден от обявяване на публичния търг до 30.10.2025 г.** в рамките на работното време на Общинска администрация Криводол (от 08.00 часа до 17.00 часа). При заявено желание от лице, закупило документация за участие в търг по тази заповед на същото се осигурява представител на Община Криводол, който да покаже съответния имот, за което се съставя протокол.